Glossa – Keskiajan tutkimuksen seura r.y.

VUODEN 2007 TOIMINTAKERTOMUS

Yleistä

Suomen Keskiajantutkimuksen seura Glossa ry. toimi vuonna 2007 aktiivisesti, järjestäen ja suunnitellen useita tieteellisiä tapahtumia kansallisena keskiajan tutkijoiden foorumina. Hallitus kokoontui vuoden aikana 10 kertaa - vakiintuneeseen tapaan usein ennen kuukausikokousta. Lisäksi hallitus kävi keskustelua toimintansa kehittämiseksi glossa-ry@lista.tsv.fi -sähköpostilistalla sekä eri oppiaineiden ja tutkimusalojen edustajien kanssa.

Vuoden aikana yhdistys toimi yhteistyössä Suomen Keskiajan Arkeologian Seura ry:n, Historiallisen yhdistyksen, Historiska föreningenin, Mirator-aikakauskirjan, Suomen Keltologisen Seuran, Suomalaisen Kirjallisuuden Seuran, Suomen muinaismuistoyhdistyksen, Nordic Centre for Medieval Studies -verkoston sekä suomalaisten yliopistoyksikköjen kanssa. Yhdistyksen tärkeimmät toimintamuodot olivat esitelmätilaisuuksien ja seminaarien järjestäminen sekä Glossae-jäsenlehden ja Mirator-artikkelien julkaiseminen.

Hallitus

Glossa ry:n hallituksen puheenjohtajana toimi 31.5.2007 asti FM Eva Ahl, historia, HY. Loppuvuoden hallituksen puheenjohtajan tehtäviä hoiti varapuheenjohtaja.
Hallituksen varsinaiset jäsenet olivat:
FM Tuija Ainonen, Centre for Medieval Studies, Toronton yliopisto
fil.yo Olli-Pekka Kasurinen, historia, HY, taloudenhoitaja
PhD Alaric Hall, tutkijakollegium, HY
FM Jesse Keskiaho, historia, HY, Miratorin päätoimittaja ja varapuheenjohtaja
FL Satu Lidman, historian laitos, JoY, tiedottaja
FM Anna Ripatti, taiteiden tutkimus, HY, sihteeri
FM Elina Räsänen, taiteiden tutkimus, HY

Varajäseninä hallitukseen kuuluivat:
FT Tuula Hockman, historiatiede, TaY
FM Kirsi Kallioniemi-Holmberg, Yleinen historia, TY
OTT Mia Korpiola, Rikos- ja prosessioikeuden laitos, HY 
FM Mervi Suhonen, arkeologia, HY/TY

Syyskokouksen nimittäminä toimihenkilöinä hallitukseen kuuluivat:
fil.yo Inka Moilanen, historian laitos, OY, Oulu-yhteyshlö
HuK Pia Tolvanen, historian laitos, JY, Jyväskylä-yhteyshenkilö
FT Sari Katajala-Peltomaa, historiatiede, TaY, DM 2008 yhteyshenkilö
fil.yo Ralf Palmgren, historia, HY, arkistovastaava

Hallituksen varsinaisten jäsenten ja varajäsenten välisessä tehtävienjaossa ei vuonna 2007 kuten ei aiemminkaan tehty tiukkaa eroa, vaan kaikki kuuluivat hallituksen postituslistalle ja osallistuivat yhtä lailla kokouksiin ja toimintaan.

Jäsenistö

Yhdistyksen jäsenmäärä laski 46:lla jäsenellä Yhdistykseen tuli 14 uutta jäsentä. Yhdistyksen jäsenrekisteri tarkastettiin ja sieltä poistettiin hallituksen päätöksen mukaisesti kaikki kahtena tai useampana perättäisenä vuonna jäsenmaksunsa laiminlyöneet 60 jäsentä. Jäsenistöä pyrittiin rekrytoimaan maan eri yliopistoista ja tutkimusyksiköistä sekä eri aloilta. Huomiota kiinnitettiin myös ulkomailla tutkimustaan tekeviin suomalaisiin keskiajan tutkijoihin. Jäsenistölle on ominaista, että mukana on erityisesti melko nuorta, aktiivista opiskelija- ja tutkijasukupolvea.

Jäsenlehti, tiedottaminen ja julkaisut

Glossae-jäsenlehdestä ilmestyi neljä numeroa. Lehdessä ilmestyi suomen-, ruotsin- ja englanninkielisiä artikkeleita, konferenssi- ja matkaraportteja, kirja-arvosteluja, tiedotuksia kotimaisista ja ulkomaisista tapahtumista ynnä muuta jäsenkuntaa kiinnostavaa aineistoa. Lehden toimituksesta ja taitosta vastasi FM Tuija Ainonen.

Yhdistykselle teetettiin uudet verkkosivut osoitteeseen http://www.glossa.fi, jotka saatiin käyttöön syksyllä 2007. Jo keväällä yhdistyksen tiedotuskäytössä ollut sähköpostilista (glossa-list@lista.tsv.fi), sekä hallituksen sisäinen sähköpostilista (glossa-ry@lista.tsv.fi) siirrettiin TSV:n palvelimille.

Keskiajan tutkimukseen keskittyvä, laajoja tutkimusartikkeleita julkaiseva Mirator -internetjulkaisu lähestyi yhdistystä ja ehdotti, että Glossa ottaisi sen julkaistavakseen. Hallituksen päätöksellä lehti ja sen talous liitettiin yhdistyksen valvontaan, ja asiaa koskeva sääntömuutos hyväksyttiin kevät- ja syyskokouksissa. Lehden verkkosivut siirrettiin yhdistyksen osoitteen alle (http://www.glossa.fi/mirator). Mirator julkaisee kaksinkertaisen sokkoarvioinnin läpikäyneitä tieteellisiä artikkeleita, sekä kirja-arvioita. Kirja-arvioiden julkaiseminen päätettiin tähän liittyen lopettaa Glossae-lehdessä Mirator ilmestyy ainakin kerran vuodessa, syksyllä, sekä mahdollisuuksien mukaan toisen kerran alkuvuodesta.

Yhdistyksen käytössä oli myös suomen-, ruotsin- ja englanninkieliset esitteet liittymisohjeineen. Tiedotusvastaava vastasi yhdistyksen tapahtumatiedotteiden levittämisestä yliopistojen yksiköihin sekä keskeisille verkkoforumeille ja lehtiin. Yhdistyksen esitelmätilaisuuksista ja toiminnasta tiedotettiin muun muassa jäsenlehden ja sähköpostilistan ohella H-verkossa ja Agricola-tietokannassa, yhdistyksen kotisivuilla sekä TSV:n tiedotusväylien kautta. Muun muassa Helsingin Sanomat huomioi Glossa ry:n tilaisuudet Minne mennä -palstallaan.

Glossa ry. osallistui Suomen Museo – Finskt Museum 2006 -vuosikirjan (toim. Helena Edgren, Tuukka Talvio ja Eva Ahl) kustantamiseen ja toimittamiseen yhteistyössä Suomen muinaismuistoyhdistyksen kanssa. Kirja perustui vuonna 2005 pidettyihin Pyhä Henrik ja Suomen kristillistäminen -symposiumissa pidettyihin esitelmiin, joita oli työstetty artikkeleiksi. Kirjan julkistamistilaisuus pidettiin 13.2.2007. 

Sääntömääräiset kokoukset

Kevätkokous pidettiin sääntömääräisesti 13.3. 2007.
Syyskokous pidettiin sääntömääräisesti 13.11.2007.

Yhdistyksen toiminta

Pitkä keskiaika - Mikael Agricolan aika
Seminaari ”Pitkä keskiaika” – Mikael Agricolan aika” järjestettiin Helsingissä 11.-13.5.2007 Tieteiden talolla (Kirkkokatu 6). Seminaari toteutettiin yhteistyössä Jenny ja Antti Wihurin rahaston, Nordenskiöld-samfundetin, Historiska föreningenin sekä Mikael Agricolan juhlavuoden 2007 kanssa. Seminaarin koordinaattorina 2006–2007 toimi Eva Ahl. Tiedotuksesta vastasi Satu Lidman ja käytännön talousasioita hoiti Olli-Pekka Kasurinen. Puhujina esiintyivät Ruotsista prof. Olle Ferm (Stockholms universitet) ja Suomesta mm. prof. Simo Heininen, dos. Markus Hiekkanen, dos. Georg Haggrén ja FM Hanna-Maria Pellinen sekä vt. prof. Ilkka Taitto. Dos. Mia Korpiola piti puheen iltavastaanoton yhteydessä.

Symposium oli mukana Mikael Agricolan juhlavuoden tapahtumakalenterissa, ja siitä tiedotettiin ao. projektin puitteissa. Tapahtumasta lähetettiin lehdistötiedotteita keskeisille pääkaupunkiseudun päivälehdille sekä kristillisille viikkolehdille. Tapahtuma mainittiin Kirkko ja kaupunki-lehdessä. Siitä myös tiedotettiin Helsingin yliopiston humanististen ja teologisten laitosten ilmoitustauluilla sekä maan laajuisesti eri yliopistojen ainejärjestöjen ja henkilökunnan sähköpostituslistoilla. Tapahtuma mainittiin myös Agricola-verkon tapahtumakalenterissa ja Arkeologia Nyt! -lehdessä 4/2006, Tieteessä tapahtuu -lehdissä 3 ja 4/2007 sekä Yliopisto 4/2007:ssä. 

Symposiumin tavoitteen – luoda monipuolinen ja poikkitieteellinen kuva myöhäiskeskiajan ja uuden ajan alun tutkimukseen ja tuoda tutkijoita yhteen keskustelemaan tämänhetkisistä kysymyksistä ja tulevista linjoista – voi katsoa täyttyneen. Molempina päivinä kuulijoita oli n. vajaa 50. 

Kevätretki "Östra Finland under Agricolas tid" 13.5.2007

Agricola-seminaarin yhteydessä järjestetiin Glossan ja Historiska föreningenin retki teemaan liittyen. Retkelle osallistui yhteensä 35 henkeä. Liikkeelle lähdettiin 13.5. kello 10 aamulla Helsingistä. Retki suunnattiin Pernajalle, jossa aluksi tutustuttiin Pernajan keskiaikaiseen kirkkoon Markus Hiekkasen ja Jyrki Knuutilan johdolla. Seuraavaksi vierailtiin Pernajan vanhassa pappilassa, jossa kirjastonhoitaja Jenny Olsson (Pernaja) ja Hanna-Maria Pellinen esittelivät alueen arkeologisen tutkimuksen annin rakennukseen rakennetussa näyttelyssä. Hanna-Maria Pellinen esitteli tämän jälkeen meille Agricolan kotitilan alueen, Thorsbyn Sigfridsissä, muistomerkkeineen. Bussimatkoilla kuulimme Markus Hiekkasen ja FM Ulrika Rosendahlin esitelmät Mikael Agricolasta ja Itä-Uudenmaan uuden ajan alun kartanoista. Lounas nautittiin Loviisassa, ravintola Strybordissa, jonka jälkeen alkoi paluumatka Helsinkiin. Retken ohjelma oli kaksikielinen (suomi-ruotsi). 

Syysretki

Yhdistyksen syysretki järjestettin Jarl Gallén seminaariviikon päätteeksi 14.10. Inkoon keskiaikaiselle kirkolle, Raaseporin linnanraunioille ja Grabbackan kartanonraunioille. Dos. Helena Edgren (Museovirasto) esitteli retkeläisille Inkoon kirkkoa, ja Peter Sjöstrand (Tammisaaren museo) Raaseporin ja Grabbackan raunioita.

Glossa ry:n Helsingin seudun kuukausitapaamiset (Tieteiden talo, Helsinki)

Kuukausitapaamiset ovat jo vakiinnuttaneet asemansa ja niillä on oma otollinen kuulijakuntansa, vaikka esitelmätilaisuuksien muodot keskusteluttivatkin ajoittain. Tapaamispaikaksi on vakiintunut Tieteiden talo. Vuoden kuluessa järjestettiin edellisvuonna kehitetyn idean pohjalta pyhimystutkimuksen eri puolia käsittelevä esitelmäsarja.

10.1. FM Hannele Mattila: Keskiaikainen pyhiinvaellus lautapelinä. Eräs suunnitelma pedagogiseksi apuvälineeksi.

13.2. FM Tiia Aarnipuu (Uskontotiede, HY): Ristiinnaulittu pyhimys vai ristiinpuettu Kristus?

13.3. PhD Katja Ritari (Uskontotiede, HY): Pyhimysten teologiasta.

10.4. FT Sari Katajala-Peltomaa (Historiatiede, TaY): Ihmekertomukset sosiaalihistoriallisena lähteenä.

9.10. FT Meri Heinonen (Yleinen historia, TY): Mystikoiden kirjoitukset ja historiantutkimus.

13.11. FM Elina Räsänen (Taiteiden tutkimus, HY): Visuaalisia hagiografioita ja hartauskuvia - taiteentutkimuksen näkökulma keskiajan pyhimyksiin.

11.12. FL Samu Niskanen (Yleinen historia, HY): Anselm Canterburylaisen kirjekokoelma ja pyhimystie

Muu toiminta

Yhdistyksen hallitus seurasi Tampereella 9.-12.10.2008 järjestettävän Dies mediaevales -konferenssin valmisteluja. Hallituksen yhteyshenkilönä toimii FT Sari Katajala-Peltomaa (historiatieteen laitos, Tampereen yliopisto).

Yhdistyksen hallitus aloitti Helsingissä vuonna 2009 järjestettävän Authorities in the Middle Ages -konferenssin valmistelut. Koordinaattorina toimii FM Tuija Ainonen.

Yhdistys esittäytyi Tieteiden yössä 11.1. Yleisö sai maistella keskiaikaisella reseptillä laadittuja piparkakkuja, tutustua keskiajantutkimukseen ja sen menetelmiin, ja osallistua kirja-arvontaan luonnehtimalla keskiaikaa. Järjestelyistä vastasi Jesse Keskiaho.

Yhdistys järjesti yhdessä Suomen keskiajan arkeologian seuran, Helsingin yliopiston kirkkohistorian laitoksen ja Suomalaisen kirjallisuuden seuran kanssa esitelmätilaisuuden 6.6.2007. Rickhard Kieckhefer (Northwestern University) esitelmöi aiheesta Liturgical Use of Chapels in Late Medieval Germany.

Yhdistys osallistui Universalisms - The Case of Latin Europe seminaarin järestelyihin yhteistyössä Helsingin yliopiston Renvall-instituutin Pohjoismaiden tutkimuksen keskuksen (CENS), Historiska föreningen rf:n ja Nordic Center for Medieval Studies -verkoston kanssa. Hankkeen rahoitti Thore Gallénin säätiö. Seminaarin yhteydessä jaettiin vuoden 2007 Jarl Gallén palkinto Monica Hedlundille (Uppsalan yliopisto) ja järjestettiin 8–11.10.2007 tämän opettama kurssi keskiajan latinasta pohjoismaisille jatko-opiskelijoille. Hallituksen yhteyshenkilöinä toimivat Eva Ahl ja Olli-Pekka Kasurinen. Palkintokomiteaan kuuluivat prof. Åsa Ringbom (ÅA), prof. Göran Dahlbäck (Stockholms universitet), doc. Henrik Stenius (CENS, Renvall-instituutti, HY) ja FT Derek Fewster (Historia, HY). Seminaarissa 10.10. Monica Hedlund esitelmöi otsikolla Latin in Northern Europe, ja doc. Pia Letto-Vanamo, prof. Bo Lindberg, prof. Lars Boje Mortensen, yliopistonlehtori Marek Tamm, prof. Bernhard Giesen ja prof. Simo Knuuttila keskustelivat kahdessa paneelissa latinasta Euroopan historiassa. Seminaarissa oli n. 60 kuulijaa. Renvall-instituutissa järjestetylle kursille Latin i funktion otti osaa 10 jatko-opiskelijaa Ruotsista ja Suomesta. Glossa ry. järjesti kurssiviikon päätteeksi retken Inkoon kirkolle ja Raaseporin linnanrauniolle. Retkelle otti osaa 50 henkilöä.

Talous

Tarkka tuloslaskelma selviää vuoden 2007 tilikertomuksesta. Yhdistyksen talous perustuu jäsenmaksuihin sekä hankekohtaisiin apurahoihin. Vuonna 2007 jäsenmaksu oli 10 euroa perusjäsenille ja 6 euroa opiskelijoille; perhejäsenmaksu oli 13 euroa. Vuonna 2007 varoja kohdistettiin aiempien apurahamyöntöjen ja varausten mukaisesti Glossae-lehden julkaisemiseen, Agricolan juhlavuoden seminaariin, Jarl Gallén seminaariviikkoon, sekä Glossan tapahtumiin, etupäässä kevät- ja syysretkiin, joita varten koottiin myös osanottomaksuja.

Tieteellisten seurojen valtuuskunnan jäsenenä Glossa ry. on saanut käyttöönsä Tieteiden talon tiloja edullisesti niin kokous- kuin esitelmätilaisuuksiinkin, mikä on auttanut toiminnan järjestämistä ja kehittämistä.